HRVATSKI JEZIK – 7.4. – 1sat

**LEKTIRA – Hrvatske narodne bajke – Mala vila – projekcije u književnosti**

Nadam se da vas je Onda potaknula na razmišljanje i da ste uočili sličnosti sa Malom vilom.

Cilj je bio zaključiti da je Mala vila svevremenska bajka i da se i danas, nakon toliko godina može dogoditi i svima nama. Zato moramo njegovati i održavati odnose jedni prema drugima, biti ustrajni, držati obećanja.

Danas radimo na zadacima koje ćete mi napisati u bilježnicu iz Hrvatskog jezika, samo prvo tiskanim slovima napišite veliki naslov : L E K T I R A

Zadaci :

1. Napiši pismo svom prijatelju u kojem ćeš mu napisati zašto je vrijedno pročitati i Malu vilu i Ondu. Pismo bi tvog prijatelja trebalo potaknuti na čitanje. Nemoj mu baš sve otkriti, jer mu neće onda biti interesantno čitati. ( Pazi ! Naučili smo kako izgleda pismo, pa to primijeni. Neka ne bude dulje od 10-12 kratkih, jasnih i povezanih rečenica. I…..pazi na urednost i ljepotu pisanja. Time pokazujemo koliko cijenimo, poštujemo i volimo onoga kome je pismo upućeno. Naravno, jako je važno, neophodno, poštivati i pravopisna pravila !)
2. Iz Onde prepiši 3-4 svevremenske rečenice koje su ti se posebno svidjele, oduševile te, potaknule na razmišljanje, za koje smatraš da su važne, da ih je vrijedno zapamtiti ili/i čuvati

u svom srčeku za daljnji život…….

1. Ilustriraj dio Onde, koji ti je po bilo čemu bio naj……….. ( možeš pogledati i poslane ti dijelove slikovnice od jučer kako bi vidio/vidjela kako je to ilustrator doživio, ali ja očekujem tvoj doživljaj……) Ako nemaš vremena, zanemari ovaj zadatak.

**Sve poslati do četvrtka na večer**, vrijedi i za druge sadržaje iz drugih predmeta, tako da kroz Uskrs zaboravite školicu i uživate u obitelji na dvorištima, na bregovima……..to je prednost ovih mjera, mi imamo kuda bez ikakvih opasnosti. To je naše lijepo Zagorje zeleno! To je sada i prednost našeg života na selu ili malom mjestu !